ระเบียบกระทรวงศึกษาธิการระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส(ฉบับที่๒) พ.ศ. ๒๕๕๐[๑] ด้วยกระทรวงศึกษาธิการเห็นสมควรแก้ไขเพิ่มเติมระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส พ.ศ. ๒๕๔๘ ให้เหมาะสมและสอดคล้องกับนโยบายของรัฐบาลในการส่งเสริมสนับสนุน เขตพัฒนาพิเศษเฉพาะกิจจังหวัดชายแดนภาคใต้อาศัยอำนาจตามความในมาตรา ๕ และมาตรา ๑๒แห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ประกอบมติคณะรัฐมนตรี เมื่อวันที่ ๒๘ สิงหาคม ๒๕๕๐ เรื่องรับโอนศูนย์อบรมศาสนาอิสลามและจริยธรรมประจำมัสยิด จังหวัดสตูล อำเภอจะนะ อำเภอเทพาอำเภอนาทวี และอำเภอสะบ้าย้อย ของจังหวัดสงขลามาเป็นศูนย์การศึกษาอิสลามประจำมัสยิด (ตาดีกา)กระทรวงศึกษาธิการจึงวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด(ตาดีกา) ในจังหวัดปัตตานี ยะลา นราธิวาส (ฉบับที่ ๒) พ.ศ. ๒๕๕๐ข้อ ๒ระเบียบนี้ใช้บังคับตั้งแต่วันที่ ๑ตุลาคม พ.ศ. ๒๕๕๐ข้อ ๓ให้ยกเลิกข้อความในข้อ ๓ของระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา)ในจังหวัดปัตตานี ยะลา นราธิวาส พ.ศ. ๒๕๔๘ และให้ใช้ข้อความต่อไปนี้แทนข้อ ๓ ในระเบียบนี้ศูนย์ หมายความว่าศูนย์การศึกษาอิสลามประจำมัสยิด (ตาดีกา)จังหวัดชายแดนภาคใต้ หมายความว่า จังหวัดปัตตานีจังหวัดยะลา จังหวัดนราธิวาส จังหวัดสตูล จังหวัดสงขลา เฉพาะอำเภอจะนะ อำเภอเทพาอำเภอนาทวี และอำเภอสะบ้าย้อยผู้สอน หมายความว่าผู้ให้การอบรมหรือสอนในศูนย์ผู้เรียน หมายความว่าผู้เข้ารับการอบรมหรือเรียนในศูนย์สำนักงาน หมายความว่า สำนักบริหารงานคณะกรรมการส่งเสริมการศึกษาเอกชนหรือสำนักงานคณะกรรมการการศึกษาเอกชน ตามกฎหมายว่าด้วยโรงเรียนเอกชนแล้วแต่กรณีหรือสำนักงานเขตพื้นที่การศึกษานายทะเบียน หมายความว่าผู้ว่าราชการจังหวัดหรือผู้ที่ผู้ว่าราชการจังหวัดมอบหมายเขตตรวจราชการ หมายความว่า เขตตรวจราชการของกระทรวงศึกษาธิการเขตตรวจราชการที่ ๑๑ ประกอบด้วยจังหวัดสตูล อำเภอจะนะ อำเภอเทพา อำเภอนาทวีและอำเภอสะบ้าย้อยของจังหวัดสงขลา เขตตรวจราชการที่ ๑๒ ประกอบด้วยจังหวัดปัตตานีจังหวัดยะลา จังหวัดนราธิวาสข้อ ๔ให้ยกเลิกข้อความในข้อ ๙ของระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา)ในจังหวัดปัตตานี ยะลา นราธิวาส พ.ศ. ๒๕๔๘ และให้ใช้ข้อความต่อไปนี้แทนข้อ ๙ ให้มีคณะกรรมการบริหารศูนย์ระดับเขตตรวจราชการโดยมีผู้ตรวจราชการกระทรวงศึกษาธิการเป็นที่ปรึกษา และมีกรรมการประกอบด้วย(๑) ประธานศูนย์ประสานงานคณะกรรมการอิสลามประจำเขตตรวจราชการ เป็นประธานกรรมการ(๒) ประธานกรรมการอิสลามประจำจังหวัดชายแดนภาคใต้จังหวัดละ ๑ คน(๓) ประธานศูนย์ประสานงานชมรมตาดีกาประจำเขตตรวจราชการ จำนวน ๑ คน(๔) ประธานชมรมตาดีกาจังหวัดชายแดนภาคใต้จังหวัดละ ๑ คน(๕) ประธานชมรมอิหม่ามจังหวัดชายแดนภาคใต้จังหวัดละ ๑ คน(๖) ผู้แทนสำนักงานคณะกรรมการการศึกษาขั้นพื้นฐานเขตตรวจราชการละ ๑ คน(๗)ผู้แทนสำนักบริหารงานคณะกรรมการส่งเสริมการศึกษาเอกชน เขตตรวจราชการละ ๑ คน(๘) ผู้อำนวยการสำนักงานเขตพื้นที่การศึกษาจังหวัดชายแดนภาคใต้(๙) ผู้อำนวยการสำนักผู้ตรวจประจำเขตตรวจราชการเป็นกรรมการและเลขานุการข้อ ๕ให้ยกเลิกข้อความในข้อ ๑๐ของระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา)ในจังหวัดปัตตานี ยะลา นราธิวาส พ.ศ. ๒๕๔๘ และให้ใช้ข้อความต่อไปนี้แทนข้อ ๑๐ คณะกรรมการบริหารศูนย์ ระดับเขตตรวจราชการมีอำนาจหน้าที่ดังต่อไปนี้(๑)กำหนดแนวทางการบริหารจัดการและติดตามประเมินผล(๒) จัดทำหลักสูตรตาดีกาในจังหวัดชายแดนภาคใต้(๓)ให้คำแนะนำสนับสนุนส่งเสริมการสอนอิสลามศึกษาของศูนย์ร่วมกับคณะกรรมการบริหารศูนย์ระดับจังหวัด ระดับอำเภอ และระดับตำบล(๔) เสนอแนะการจัดการเรียนการสอนอิสลามศึกษาในจังหวัดชายแดนภาคใต้ต่อสำนักงาน(๕) ปฏิบัติงานอื่นที่ได้รับมอบหมายข้อ ๖ให้ยกเลิกข้อความในข้อ ๑๒ของระเบียบกระทรวงศึกษาธิการว่าด้วยศูนย์การศึกษาอิสลามประจำมัสยิด (ตาดีกา) ในจังหวัดปัตตานียะลา นราธิวาส พ.ศ. ๒๕๔๘ และให้ใช้ข้อความต่อไปนี้แทนข้อ ๑๒ ให้มีคณะกรรมการบริหารศูนย์ระดับจังหวัดประกอบด้วย(๑)ผู้ว่าราชการจังหวัดหรือรองผู้ว่าราชการจังหวัดหรือผู้แทนที่ผู้ว่าราชการจังหวัดมอบหมาย เป็นประธานกรรมการ(๒) นายกองค์การบริหารส่วนจังหวัด(๓) ผู้อำนวยการสำนักงานเขตพื้นที่การศึกษา(๔) ผู้แทนคณะกรรมการอิสลามประจำจังหวัด จำนวน ๑คน(๕) ผู้แทนชมรมตาดีการะดับจังหวัด จำนวน ๒ คน(๖) ผู้แทนชมรมอิหม่ามระดับจังหวัด จำนวน ๒ คน(๗) ผู้อำนวยการสำนักงานวัฒนธรรมจังหวัด(๘) รองผู้อำนวยการสำนักงานเขตพื้นที่การศึกษาเขต ๑ ที่รับผิดชอบการศึกษาเอกชนเป็นกรรมการและเลขานุการ เว้นแต่จังหวัดสงขลาให้รองผู้อำนวยการสำนักงานเขตพื้นที่การศึกษาเขต ๓ ที่รับผิดชอบการศึกษาเอกชนเป็นกรรมการและเลขานุการให้บุคคลตามข้อ (๒) (๓) (๔) (๕) (๖) และ (๗)เป็นกรรมการ และให้คณะกรรมการอิสลามประจำจังหวัด ชมรมอิหม่ามระดับจังหวัดชมรมตาดีการะดับจังหวัด แล้วแต่กรณี คัดเลือกผู้แทน ตามวรรคหนึ่ง (๔) (๕) และ (๖)ประกาศณ วันที่ ๑๗ ตุลาคม พ.ศ. ๒๕๕๐วิจิตรศรีสอ้านรัฐมนตรีว่าการกระทรวงศึกษาธิการปริยานุช/ผู้จัดทำ๒๖กุมภาพันธ์ ๒๕๕๑ดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑ กุมภาพันธ์ ๒๕๕๒[๑]ราชกิจจานุเบกษา เล่ม ๑๒๕/ตอนพิเศษ ๓๕ ง/หน้า ๑/๑๘ กุมภาพันธ์ ๒๕๕๑